# ค็อกเทล 77 เอเวอร์ ทัวร์
ค็อกเทล 77 เอเวอร์ ทัวร์  เป็นคอนเสิร์ตทัวร์ครั้งสุดท้ายของวงค็อกเทล ต่อจากคอนเสิร์ตใหญ่ ค็อกเทล เอเวอร์ ไลฟ์ โดยวงจะเดินทางไปแสดงคอนเสิร์ตในจังหวัดของประเทศไทยให้ครบทั้ง 77 จังหวัด จังหวัดละ 1 ครั้ง เพื่ออำลาแฟนเพลงในจังหวัดนั้น ๆ เป็นครั้งสุดท้าย เปิดจำหน่ายบัตรทั่วประเทศเมื่อวันที่ 15 มีนาคม พ.ศ. 2568 เริ่มทัวร์ตั้งแต่วันที่ 26 เมษายน พ.ศ. 2568 ที่จังหวัดสงขลา และสิ้นสุดในวันที่ 24 ธันวาคม พ.ศ. 2568 ที่กรุงเทพมหานคร โดยเปิดเผยสถานที่จัดคอนเสิร์ตทุกจังหวัด ยกเว้นกรุงเทพมหานครที่ในเบื้องต้นระบุเพียงคำใบ้ว่า "กลับบ้าน"

 เบื้องหลัง 
เมื่อวันที่ 29 มกราคม พ.ศ. 2567 โอม - ปัณฑพล ประสารราชกิจ นักร้องนำและหัวหน้าวงค็อกเทล ได้ออกแถลงการณ์ระบุว่า วงค็อกเทลจะยุบวงภายในปี พ.ศ. 2568 และโอมจะยุติบทบาทการเป็นนักร้องในคราวเดียวกัน ทั้งนี้ วงได้ประกาศเส้นเวลากิจกรรมก่อนยุบวงเบื้องต้นว่าในช่วงปี พ.ศ. 2568 หลังจัดคอนเสิร์ตใหญ่เรียบร้อยแล้ว จะจัดคอนเสิร์ตทัวร์อำลาแฟนเพลงทั่วประเทศ ต่อมาเมื่อวันที่ 9 กุมภาพันธ์ พ.ศ. 2567 วงค็อกเทลได้ประกาศรายละเอียดเส้นเวลาของกิจกรรมทั้งหมดก่อนยุบวงในช่วง 2 ปีสุดท้าย โดยในปีที่ 2 จะเป็นการจัดคอนเสิร์ตใหญ่ ค็อกเทล เอเวอร์ ไลฟ์ และคอนเสิร์ตทัวร์ โดยคอนเสิร์ตทัวร์ใช้ชื่อเบื้องต้นว่า เอเวอร์ ทัวร์  โดยมีแนวคิดของคอนเสิร์ตทัวร์ว่า "การเดินทางเพื่อมาพบเธอครั้งสุดท้าย" และกำหนดจัดคอนเสิร์ตทัวร์ในจังหวัดของประเทศไทยจำนวน 76 จังหวัด ยกเว้นกรุงเทพมหานคร ในช่วงเดือนมีนาคม–ธันวาคม พ.ศ. 2568 ก่อนที่ต่อมาในนิทรรศการ COCKTAIL, YOURS EVER, LIFETIME EXHIBITION ซึ่งเป็นงานเปิดอัลบั้มยัวส์เอเวอร์ อัลบั้มชุดสุดท้ายของวง ที่จัดแสดงเมื่อวันที่ 1–21 กันยายน พ.ศ. 2567 ได้ระบุว่า มีการขยับกำหนดจัดการแสดงทัวร์คอนเสิร์ตเอเวอร์ ทัวร์ ไปเล็กน้อย เป็นช่วงเดือนพฤษภาคม–ธันวาคม พ.ศ. 2568

ต่อมาเมื่อวันที่ 3 มีนาคม พ.ศ. 2568 วงค็อกเทลได้ประกาศชื่อคอนเสิร์ตทัวร์ครั้งสุดท้ายอย่างเป็นทางการว่า ค็อกเทล 77 เอเวอร์ ทัวร์  โดยปรับเล็กน้อยเป็นการจัดคอนเสิร์ตทัวร์ในจังหวัดของประเทศไทยครบทั้ง 77 จังหวัด รวมถึงกรุงเทพมหานครด้วย จังหวัดละ 1 รอบ และประกาศวันจำหน่ายบัตรเฉพาะจังหวัดที่วงจัดเองเป็นวันที่ 15 มีนาคม รวมถึงกำหนดราคาบัตร และสองวันถัดมา (5 มีนาคม) ได้ประกาศว่าจะเริ่มการทัวร์คอนเสิร์ตที่จังหวัดสงขลาเป็นจังหวัดแรกในวันที่ 26 เมษายน และสิ้นสุดที่กรุงเทพมหานครในวันที่ 24 ธันวาคม ซึ่งตรงกับวันครบรอบ 23 ปีของการก่อตั้งวงค็อกเทล ที่วงนับเริ่มต้นจากวันที่วงวางจำหน่ายอัลบั้มชุดแรกเมื่อวันที่ 24 ธันวาคม พ.ศ. 2545 และเนื่องจากคอนเสิร์ตทัวร์ค็อกเทล 77 เอเวอร์ ทัวร์ ถือเป็นงานอย่างเป็นทางการงานสุดท้ายของวงค็อกเทล จึงถือว่าวันสุดท้ายของคอนเสิร์ตทัวร์นี้ คือวันที่ 24 ธันวาคม พ.ศ. 2568 เป็นวันยุบวงค็อกเทลไปโดยปริยาย โดยมีการเปิดเผยสถานที่จัดคอนเสิร์ตในแต่ละจังหวัดจำนวน 76 จังหวัด ยกเว้นกรุงเทพมหานครที่ยังไม่เปิดเผยสถานที่ในเบื้องต้น โดยระบุเพียงคำใบ้ว่า "กลับบ้าน" อย่างไรก็ตาม มีแฟนเพลงของวงค็อกเทลบางส่วนคาดการณ์ไว้ว่า การ "กลับบ้าน" ของวงค็อกเทล คือ โรงเรียนเตรียมอุดมศึกษา เนื่องจากเป็นสถานที่วางจำหน่ายอัลบั้มชุดแรกของวงข้างต้น

 การจำหน่ายบัตร 
การจำหน่ายบัตรเข้าชมการแสดงคอนเสิร์ตทัวร์ค็อกเทล 77 เอเวอร์ ทัวร์ จำหน่ายผ่านแพลตฟอร์มของอีเวนต์ป็อป ทั้งในเว็บไซต์และโปรแกรมประยุกต์สำหรับอุปกรณ์เคลื่อนที่ โดยกำหนดวันเปิดจำหน่ายบัตรเฉพาะจังหวัดที่วงจัดเองจำนวน 60 จังหวัด ไว้เป็นวันเสาร์ที่ 15 มีนาคม พ.ศ. 2568 เวลา 10:00 น. โดยจำหน่ายเป็นบัตรยืนทั้งหมด (ยกเว้นที่ธันเดอร์โดม จังหวัดนนทบุรี ที่มีบัตรนั่ง) และระบุราคาบัตรแตกต่างกันตามลักษณะของพื้นที่ในแต่ละจังหวัดทั้งหมด 3 ราคา แต่เป็นราคาเดียวทั้งจังหวัด ดังนี้

 2,000 บาท เฉพาะธันเดอร์โดม จังหวัดนนทบุรี
 999 บาท ใน 7 จังหวัดที่จัดแสดงในโถงคอนเสิร์ตภายในศูนย์การค้า
 599 บาท ใน 52 จังหวัดที่เหลือ

ส่วนจังหวัดที่มีผู้จัดภายนอกได้รับมอบหมายจากวงให้จัดคอนเสิร์ตทัวร์ให้กับวงในลักษณะคล้ายสัมปทาน จำนวน 16 จังหวัด จะขึ้นอยู่กับผู้จัดในการกำหนดวันจำหน่ายบัตรและราคาบัตรของจังหวัดนั้น ๆ และกรุงเทพมหานครไม่มีการวางจำหน่ายบัตร

อย่างไรก็ตาม หลังจากเปิดจำหน่ายบัตรในวันดังกล่าวแล้ว พบว่าบัตรเข้าชมการแสดงในบางจังหวัดถูกจำหน่ายหมดทุกใบตั้งแต่เปิดจำหน่ายวันแรก และมีความต้องการรับชมคอนเสิร์ตสูงกว่าที่วงและทีมงานคาดการณ์ไว้ วงค็อกเทลจึงประสานงานไปยังเจ้าของสถานที่เพื่อขยายพื้นที่การแสดงคอนเสิร์ตโดยไม่กระทบกับรูปแบบการจัดงานและสามารถขยายขนาดงานและเพิ่มบัตรเข้าชมได้ใน 21 จังหวัด ก่อนปรับลดเหลือ 19 จังหวัด (ยกเลิกการจำหน่ายบัตรเพิ่มในจังหวัดสงขลาและจังหวัดสมุทรปราการ) ตามกระแสเรียกร้องของแฟนเพลงบางส่วน

 งานสร้าง 
คอนเสิร์ตทัวร์ค็อกเทล 77 เอเวอร์ ทัวร์ แตกต่างจากค็อกเทล เอเวอร์ ไลฟ์ เนื่องจากจัดขึ้นโดยการลงทุนร่วมกันระหว่างวงค็อกเทลและบริษัท ครึ่งเก้า จำกัด ซึ่งเป็นบริษัทที่ดูแลค่ายเพลงยีนแล็บและ 19 โดยซื้อสิทธิ์การจัดงานจากบริษัท จีเอ็มเอ็ม มิวสิค จำกัด (มหาชน) ซึ่งเป็นต้นสังกัดของวงเช่นเดียวกับคอนเสิร์ต "ค็อกเทล คลาสสิกส์ อะ ซิมโฟนี ออร์เคสตรา" ในปี พ.ศ. 2566 และคอนเสิร์ต "ค็อกเทล ข้อสอบ" ในปี พ.ศ. 2567 รวมถึงตั้งทีมงานฝ่ายจัดคอนเสิร์ตทัวร์แยกออกมาจากส่วนงานอื่นโดยเฉพาะ เนื่องจากวงเล็งเห็นว่าจีเอ็มเอ็ม มิวสิค อาจแบ่งบุคลากรออกมาช่วยงานคอนเสิร์ตทัวร์ได้ยาก อย่างไรก็ตาม ฟ้าใหม่ ดำรงชัยธรรม ประธานเจ้าหน้าที่การตลาดของจีเอ็มเอ็ม มิวสิค ก็ส่งบุคลากรของตนมาช่วยเหลือวงในส่วนอื่น ๆ เช่นกัน

รูปแบบการจัดคอนเสิร์ตทัวร์ค็อกเทล 77 เอเวอร์ ทัวร์ ในแต่ละเดือน จะจัดทุกภูมิภาค เพื่อให้คนดูคอนเสิร์ตสามารถท่องเที่ยวในจังหวัดต่าง ๆ ไปพร้อมกันได้ และเลือกสถานที่จากสถิติการรับชมคอนเสิร์ต ภูมิศาสตร์ ประชากรศาสตร์ และเศรษฐศาสตร์ของแต่ละจังหวัด โดยมีขนาดคอนเสิร์ตทั้งหมด 5 ขนาด ดังนี้

 Big Event เป็นการจัดแสดงคอนเสิร์ตในพื้นที่ใหญ่ จุคนได้ 5,000-10,000 คน ทั้งหมด 4 จังหวัด
 Hall เป็นการจัดแสดงคอนเสิร์ตในโถงคอนเสิร์ต ทั้งหมด 9 จังหวัด แบ่งเป็นโถงในศูนย์การค้า 5 จังหวัด และโถงในโรงแรม 4 จังหวัด
 Outdoor เป็นการจัดแสดงคอนเสิร์ตในลานเปิดโล่ง ทั้งหมด 34 จังหวัด
 Small เป็นการจัดแสดงคอนเสิร์ตในพื้นที่ขนาดเล็ก เน้นความใกล้ชิดระหว่างคนดูกับศิลปิน ทั้งหมด 13 จังหวัด
 สัมปทาน โดยวงมอบหมายให้ผู้จัดซึ่งเป็นผู้มีประสบการณ์ หรือเจ้าของผับ บาร์ ดำเนินการจัดคอนเสิร์ตให้กับวงให้เป็นมาตรฐานเดียวกับ 4 รูปแบบก่อนหน้า ทั้งหมด 16 จังหวัด

ทั้งนี้ ยังไม่มีการเปิดเผยรูปแบบของขนาดคอนเสิร์ตในกรุงเทพมหานคร

 ของที่ระลึก 
ในคอนเสิร์ตทัวร์ค็อกเทล 77 เอเวอร์ ทัวร์ วงค็อกเทลยังจำหน่ายสินค้าที่ระลึกเพื่อจำหน่ายให้แฟนเพลงร่วมเก็บสะสม มีชื่อว่า "COCKTAIL Passport" ประกอบด้วยตัวเล่ม-ปก-และสติ๊กเกอร์ของแต่ละจังหวัด มีขนาดเท่ากับพาสปอร์ตจริง ทำให้สามารถถอดปกออกไปใส่เล่มจริงได้ และในแต่ละจังหวัดจะมีแสตมป์สำหรับปั๊มก่อนเข้าชมคอนเสิร์ตในแต่ละจังหวัด หากสะสมแสตมป์ครบทั้ง 77 จังหวัดจะได้รับรางวัลพิเศษจากวง โดยพาสปอร์ตที่ระลึกเล่มนี้วางจำหน่ายครั้งแรกที่บูธหน้าสนามราชมังคลากีฬาสถาน ในคอนเสิร์ตค็อกเทล เอเวอร์ ไลฟ์ เมื่อวันที่ 30 และ 31 มีนาคม พ.ศ. 2568

 รายชื่อเพลง 

 กำหนดการทัวร์ 
 ลำดับที่  วันที่  จังหวัด  สถานที่  ความจุ  ประเภท  ผู้จัด เดิม  ใหม่  เดิม  ใหม่ 1  26 เมษายน พ.ศ. 2568    The Pirates Park หาดใหญ่   คน    วงค็อกเทล 2  27 เมษายน พ.ศ. 2568    Slow Man Coffee   คน   3  2 พฤษภาคม พ.ศ. 2568    ตลาดนัดเรือบิน   คน     4  3 พฤษภาคม พ.ศ. 2568    โรบินสันไลฟ์สไตล์ ลพบุรี   คน   5  10 พฤษภาคม พ.ศ. 2568    จันทบุรี ฮอลล์ เซ็นทรัล จันทบุรี   คน   6  16 พฤษภาคม พ.ศ. 2568    IVALII ไอวารี   คน   คน    เวอร์จิ้น 7  17 พฤษภาคม พ.ศ. 2568    RM Park Salaya   คน   คน      วงค็อกเทล 8  18 พฤษภาคม พ.ศ. 2568    โรบินสันไลฟ์สไตล์ สุพรรณบุรี   คน   คน   9  23 พฤษภาคม พ.ศ. 2568    บ้านไร่เขียวขจี ภาสกรฟาร์ม   คน   คน   10  24 พฤษภาคม พ.ศ. 2568    โรบินสันไลฟ์สไตล์ บ้านฉาง   คน   11  25 พฤษภาคม พ.ศ. 2568    โรบินสันไลฟ์สไตล์ ฉะเชิงเทรา   คน  12  30 พฤษภาคม พ.ศ. 2568    สนามฝั่งตรงข้าม Pakbara View Point   คน   คน     13  31 พฤษภาคม พ.ศ. 2568    Yala Waterpark   คน     14  7 มิถุนายน พ.ศ. 2568    ลานจอดรถด้านหลังอยุธยา ซิตี้ พาร์ค   คน  15  8 มิถุนายน พ.ศ. 2568    ลานข้างร้าน GETUP Bar&Restaurant   คน   คน  16  13 มิถุนายน พ.ศ. 2568    ลานเอ็มจีแพร่   คน     17  14 มิถุนายน พ.ศ. 2568    ลานฮักยู เซ็นทรัล ลำปาง   คน   18  15 มิถุนายน พ.ศ. 2568    ตะวันแดงมหาซน เชียงราย     ตะวันแดงมหาซน 19  20 มิถุนายน พ.ศ. 2568    PAPA 2000 Pub   PAPA 2000 Pub 20  21 มิถุนายน พ.ศ. 2568    UP BEAT   UP BEAT 21  28 มิถุนายน พ.ศ. 2568    อุดรธานี ฮอลล์ เซ็นทรัล อุดร   คน    วงค็อกเทล 22  29 มิถุนายน พ.ศ. 2568    ตลาดเลยก๋อ (ข้างโชว์รูมฟอร์ด)   คน   23  4 กรกฎาคม พ.ศ. 2568    ลานชมปิง Chomping     อีเกิ้ล Eagle 24  5 กรกฎาคม พ.ศ. 2568    โดมจอดรถหลังฟรายเดย์สรรพสินค้า   คน   คน    วงค็อกเทล 25  12 กรกฎาคม พ.ศ. 2568    CS PARK ไชยแสง   คน   คน    เวอร์จิ้น 26  13 กรกฎาคม พ.ศ. 2568    มีพรสวรรค์ แกรนด์ โฮเทล แอนด์ รีสอร์ท   คน    วงค็อกเทล 27  18 กรกฎาคม พ.ศ. 2568    โรบินสันไลฟ์สไตล์ ร้อยเอ็ด   คน   คน   28  19 กรกฎาคม พ.ศ. 2568    อุบล ฮอลล์ เซ็นทรัล อุบล   คน   29  20 กรกฎาคม พ.ศ. 2568    ตะวันแดงมหาซน สุรินทร์     ตะวันแดงมหาซน 30  26 กรกฎาคม พ.ศ. 2568    นครสวรรค์ ฮอลล์ เซ็นทรัล นครสวรรค์   คน    วงค็อกเทล 31  27 กรกฎาคม พ.ศ. 2568    Wayo Camplife   คน   คน    เวอร์จิ้น 32  1 สิงหาคม พ.ศ. 2568    ลานตรงข้าม บขส. หนองบัวลำภู   คน      วงค็อกเทล 33  2 สิงหาคม พ.ศ. 2568    โรงแรม บีเค เพลส   คน   34  3 สิงหาคม พ.ศ. 2568    ลานอเนกประสงค์ โรงแรมเวลาดี   คน   คน     35  9 สิงหาคม พ.ศ. 2568    La Vita Sana Khaolak   คน    Khaolak TONY LOFT 36  10 สิงหาคม พ.ศ. 2568    ลานหน้าโรงแรมแอ็ปเปิ้ล   คน    วงค็อกเทล 37  16 สิงหาคม พ.ศ. 2568    สุราษฎร์ธานี ฮอลล์ เซ็นทรัล สุราษฎร์ธานี   คน   38  17 สิงหาคม พ.ศ. 2568    โรบินสันไลฟ์สไตล์ ตรัง   คน   39  23 สิงหาคม พ.ศ. 2568    เทอร์มินอล ฮอลล์ เทอร์มินอล 21 โคราช   คน   40  30 สิงหาคม พ.ศ. 2568    โรบินสันไลฟ์สไตล์ มุกดาหาร   คน   41  31 สิงหาคม พ.ศ. 2568    ลานโรงแรมเดอะกรีนปาร์คแกรนด์   คน   คน     42  6 กันยายน พ.ศ. 2568    ขอนแก่น ฮอลล์ เซ็นทรัล ขอนแก่น   คน   43  7 กันยายน พ.ศ. 2568    ตลาดนัดคลองถมกาฬสินธุ์   คน   44  12 กันยายน พ.ศ. 2568    โรงเหล้าแสงจันทร์ ณ เมืองฅอน     แสงจันทร์ ณ เมืองฅอน 45  13 กันยายน พ.ศ. 2568    ภูเขาเจียก   คน      วงค็อกเทล 46  14 กันยายน พ.ศ. 2568    สนามหน้าออมทอง โรงแรม ซี.เอส.   คน   47  20 กันยายน พ.ศ. 2568    โรบินสันไลฟ์สไตล์ ชลบุรี   คน   คน  48  21 กันยายน พ.ศ. 2568    ข้างตลาดเปิดท้ายชัยนาท   คน     49  26 กันยายน พ.ศ. 2568    The Last Drop   คน    ไบโอเวช 50  27 กันยายน พ.ศ. 2568    Lake's GO Park   คน   คน    วงค็อกเทล 51  28 กันยายน พ.ศ. 2568    โดมหลังบิ๊กซี สุโขทัย   คน  52  4 ตุลาคม พ.ศ. 2568    ธันเดอร์โดม เมืองทองธานี   คน   53  10 ตุลาคม พ.ศ. 2568    ไร่ สจ.บูลย์ จุดกางเต็นท์ จัดอีเว้นท์   คน   คน    เวอร์จิ้น 54  11 ตุลาคม พ.ศ. 2568    โรบินสันไลฟ์สไตล์ สระบุรี   คน   คน    วงค็อกเทล 55  12 ตุลาคม พ.ศ. 2568    ลาน BOOZY HOUSE   คน  56  17 ตุลาคม พ.ศ. 2568    โรบินสันไลฟ์สไตล์ เพชรบุรี   คน   คน  57  18 ตุลาคม พ.ศ. 2568    ลานกิจกรรมหน้าเซ็นทรัล มหาชัย   คน  58  24 ตุลาคม พ.ศ. 2568    โรบินสันไลฟ์สไตล์ ชัยภูมิ   คน  59  25 ตุลาคม พ.ศ. 2568    ลานปูนหน้าป้าย มมส.   คน   คน  60  26 ตุลาคม พ.ศ. 2568    สนามกีฬากลางจังหวัดศรีสะเกษ   คน   คน    ก้อง ห้วยไร่ 61  31 ตุลาคม พ.ศ. 2568    Buono Dine & Wine   Buono Dine & Wine 62  1 พฤศจิกายน พ.ศ. 2568    ลานกิจกรรม 25 ไร่ หลังบลูพอร์ต   คน   คน    วงค็อกเทล 63  2 พฤศจิกายน พ.ศ. 2568    โรงสีแคมป์   คน   64  5 พฤศจิกายน พ.ศ. 2568    มองกาญจน์หมูกระทะแคมป์ปิ้ง     เช็คอิน Music & Restaurant 65  7 พฤศจิกายน พ.ศ. 2568    สวนไผ่นายยิ้ม   คน    วงค็อกเทล 66  8 พฤศจิกายน พ.ศ. 2568    ลานกิจกรรมหน้าเซ็นทรัล พิษณุโลก   คน   คน   67  9 พฤศจิกายน พ.ศ. 2568    โซ การ์เด้น แลนด์มาร์ค   คน   68  15 พฤศจิกายน พ.ศ. 2568    ช้างอารีนา   คน   คน   69  16 พฤศจิกายน พ.ศ. 2568    สถานีขนส่งผู้โดยสาร อำนาจเจริญ   คน   70  22 พฤศจิกายน พ.ศ. 2568    Phuket Outdoor Arena เซ็นทรัล ภูเก็ต   คน  71  28 พฤศจิกายน พ.ศ. 2568    ตลาด ชิค ชิค มาร์เก็ต   คน  72  29 พฤศจิกายน พ.ศ. 2568    สนามห้วยไร่ อีหลีน่า   คน   คน    ก้อง ห้วยไร่ 73  6 ธันวาคม พ.ศ. 2568    ESC Park Rangsit   คน   คน      วงค็อกเทล 74  13 ธันวาคม พ.ศ. 2568    ไร่ B.N. เขาค้อ   คน   คน  75  19 ธันวาคม พ.ศ. 2568    Romance Farm Pai   คน   คน    76  20 ธันวาคม พ.ศ. 2568   ลานม่วนใจ๋ เซ็นทรัล เชียงใหม่ แอร์พอร์ต   คน   77  24 ธันวาคม พ.ศ. 2568      colspan="2"   colspan="2"  
 หมายเหตุ